Historia

Pakolliset 1-3, syventävät 4-6, soveltavat 7-

Pakolliset ja syventävät kurssit voidaan suorittaa numerojärjestyksessä tai seuraavasti HI1, HI4, HI2, HI5, HI3 ja HI6. HI7 vaatii pohjakseen kurssit 1-6 ja HI8 kurssin suoritus edellyttää HI2:n suoritusta.

**HI01 Ihminen ympäristön ja yhteiskuntien muutoksessa**

**HI02 Kansainväliset suhteet**

**HI03 Itsenäisen Suomen historia**

**HI04 Eurooppalaisen maailmankuvan kehitys**

Kurssi tarkastelee yhteiskunnallisen ajattelun, aatteiden ja ihmisoikeuksien kehittymistä sekä myyttisiä, uskonnollisia ja tieteellisiä maailmanselityksiä antiikista nykypäivään. Kurssilla perehdytään kulttuuriperintöön, taiteeseen ja tieteeseen oman aikansa ilmentäjinä Euroopassa. Tarkastelun kohteena on eurooppalainen ihminen, yksilön ja yhteiskunnan suhde, sukupuoli ja arkielämä.

**HI05 Ruotsin itämaasta Suomeksi**

Kurssi tarkastelee Suomen kehitystä osana Itämeren alueen historiaa autonomian ajalle asti. Kurssilla perehdytään yhteiskunnan, talouden ja ympäristön lisäksi yhteisöjen ja yksilöiden väliseen vuorovaikutukseen, arjen historiaan ja ihmisten elämäntapaan sekä elinkeinoihin historian eri vaiheissa. Kurssilla syvennytään erityisesti lähiympäristön historian lähteisiin ja erilaisiin tutkimusmenetelmiin.

**HI06 Maailman kulttuurit kohtaavat**

Kurssilla perehdytään kulttuurin käsitteeseen ja kulttuurieroja koskevan ajattelun muutoksiin sekä tarkastellaan, miten suhtautuminen eri kulttuureihin on vaihdellut ajattelun ja yhteiskuntien rakenteen muuttuessa. Kulttuuri ymmärretään kokonaisvaltaisena käsitteenä. Kurssilla tarkastellaan eurooppalaisten ja Euroopan ulkopuolisten kulttuurien kohtaamista ja vuorovaikutusta historian eri aikoina.

**HI07 Kertauskurssi**

Kurssin idea on lisätä opiskelijan kykyä yhdistellä eri lukion historian kurssien oppiaines, jotta opiskelija saa valmiuksia käsitellä historiallista tietämystä vaativia tehtävänantoja ylioppilaskirjoituksissa. Kurssi perustuu siihen, että varsinainen tiedollinen pakollisten ja syventävien kurssien sisältö on jo opiskelijalla entuudestaan hallussa. Opiskelu toteutetaan sähköisten oppimisympäristöjen avulla osin lähiopetuksena ja osin itsenäisinä yksilö- ja ryhmätöinä. Kurssia ei voi suorittaa kokonaan itsenäisesti.

**HI08 Maailma tänään**

Kurssilla perehdytään ajankohtaisiin kansainvälisen politiikan tapahtumiin ja ilmiöihin sekä niiden taustoihin. Tapahtumat ja ilmiöt saattavat vaihdella vuosittain. Työskentelytapoihin voi kuulua esimerkiksi tutkiva oppiminen, verkko-opiskelu itsenäisesti tai opettajan ohjaamana, esitelmät, opponointi, asiantuntijavierailijat ja vierailut.

Yhteiskuntaoppi

Pakolliset 1-3, syventävä 4, soveltavat 5-

Kurssit suositellaan suoritettavaksi numerojärjestyksessä. Kurssin 5 pohjaksi edellytetään kurssien 1-4 suoritusta.

**YH01 Suomalainen yhteiskunta**

**YH02 Taloustieto**

**YH03 Suomi, Eurooppa ja muuttuva maailma**

**YH04 Kansalaisen lakitieto**

Kurssilla perehdytään Suomen oikeusjärjestyksen ja oikeuden käytön perusasioihin. Tutustutaan tärkeimpiin oikeudellisiin sopimuksiin ja tiedon lähteisiin sekä paneudutaan tavanomaisten oikeusasioiden hoitamiseen.

**YH05 Kertauskurssi**

Kurssi on tarkoitettu yhteiskuntaopin ylioppilaskokeeseen valmistautuville. Kurssilla kerrataan yhteiskuntaopin kurssien keskeisiä sisältöjä sekä harjoitellaan vastaamista yo-kokeeseen. Kurssia ei voi kokonaan suorittaa itsenäisesti.